Document ID: 31985L0490

Četrta Direktiva Komisije
z dne 11. oktobra 1985
o približevanju zakonodaj držav članic v zvezi z analiznimi metodami, ki so potrebne za preverjanje sestave kozmetičnih izdelkov
(85/490/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 76/768/EGS z dne 27. julija 1976 o približevanju zakonodaje držav članic v zvezi s kozmetičnimi izdelki [1], kakor je bila nazadnje spremenjena z Direktivo 85/391/EGS [2], in zlasti člena 8(1) Direktive,
ker Direktiva 76/768/EGS vzpostavlja uradno preskušanje kozmetičnih izdelkov, da se zagotovi, da so upoštevane zahteve o sestavi kozmetičnih izdelkov, ki so predpisane v določbah Skupnosti;
ker je vse potrebne analizne metode treba določiti čim prej; ker so bili trije koraki k doseganju tega cilja že narejeni z opredelitvijo nekaterih metod v Direktivah Komisije 80/1335/EGS [3], 82/434/EGS [4] in 83/514/EGS [5], in je četrti korak opredelitev metod za kvalitativno in kvantitativno določanje glicerol 1-(4-aminobenzoata), kvantitativno določanje klorobutanola, kvalitativno in kvantitativno določanje kinina, kvalitativno in kvantitativno določanje anorganskih sulfitov in vodikovih sulfitov, kvalitativno in kvantitativno določanje kloratov alkalijskih kovin ter kvalitativno in kvantitativno določanje natrijevega jodata;
ker so ukrepi, predvideni v tej direktivi, v skladu z mnenjem Odbora za prilagajanje Direktive 76/768/EGS tehničnemu napredku,
SPREJELA NASLEDNJO DIREKTIVO:
Člen 1
Države članice sprejmejo vse potrebne ukrepe, s katerimi zagotovijo, da so med uradnim preskušanjem kozmetičnih izdelkov
- identifikacija in določanje količine glicerol 1-(4-aminobenzoata),
- določanje količine klorobutanola,
- identifikacija in določanje količine kinina,
- identifikacija in določanje količine anorganskih sulfitov in vodikovih sulfitov,
- identifikacija in določanje količine kloratov alkalijskih kovin ter
- identifikacija in določanje količine natrijevega jodata
opravljeni v skladu s postopki, opisanimi v Prilogi.
Člen 2
Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 1986.
O tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 11. oktobra 1985

Labels: 1
15
16